section_heading: Pobuna mornara
paragraph_text: Tijekom plova kroz kielski kanal, admiral Kraft zatvorio je 47 mornara za koje je smatrao kako su imali glavnu riječ u pobuni i navođenju ostalih da odbiju poslušnost. Mornari su odvedeni u vojne zatvore na kopnu. Ostali mornari i ložači s ratnih brodova poduzimali su daljnje korake kako bi spriječili novo isplovljavanje i mogući novi sukob te kako bi izbavili svoje kolege iz vojnog zatvora. U potrazi za jačim vezama sa SPD-om, mornari su 2. listopada organizirali veliki sastanak na otvorenom. Bili su predvođeni mornarom Karlom Arteltom koji je radio u radionici za proizvodnju i servis torpeda te lučkim radnikom Lotharom Poppom. Obojica su bili članovi USPD-a, a veliki sastanci nastavili su se i u narednim danima.